החזה מסמל את הנשיות של כל אישה. לרוב, נשים בעלות חזה קטן אינן מרוצות ממראה החזה שלהן וחשות כי הדבר פוגע להן במראה הנשי. נשים מעין אלה יכולות לבצע כיום ניתוח הגדלת חזה. אולם, גם נשים בעלות חזה גדול לא תמיד מרוצות מהחזה שלהן. חזה גדול לעיתים נפול יתר על המידה וזאת מכיוון שהוא כבד, אך מעבר למראה הוויזואלי, החזה הגדול יכול לגרום לכאבי גב לאישה וכן, להזעה בעונת הקיץ, לפריחה ואי נעימות רבה. נשים אשר חשות כי החזה שלהן גדול מדי ומפריע להן בהתנהלות היומיומית, יכולות לבחור לבצע כיום ניתוח הקטנת חזה.
ניתוח הקטנת חזה הוא ניתוח המבוצע בהרדמה כללית. אורכו של הניתוח הוא כ3 שעות ובמהלך הניתוח מסירים חלק מרקמת השד וזאת על מנת להקטין את משקל השד. מעבר לכך, מקטינים בניתוח את קוטר העטרה ואת כמות המעטפת של העור. לאחר הניתוח, השד יהיה קטן יותר, מורם יותר, מעוצב יותר ומוצק יותר. על מנת שלא יישארו יותר מדי צלקות בהליך ניתוחי זה, חשוב לבחור לצורך ביצוע הניתוח במנתח פלסטי מקצועי ומומחה בתחומו, אשר מבצע את הניתוח בשיטות מתקדמות שמטרתן היא למזער את הצלקות שיישארו לאחר הניתוח. עבור לא מעט נשים מדובר בניתוח חשוב מאוד שיכול להעניק להן מראה טוב יותר, אך מעבר לכך, לשפר את הדימוי העצמי והביטחון העצמי שלהן.
למי כדאי לבחור בניתוח הקטנת חזה?
לכאורה, נשים אשר משוועות לחזה גדול תוהות מדוע בכלל צריך ניתוח הקטנת חזה. אולם, חשוב מאוד לדעת שנשים רבות שיש להן חזה גדול סובלות מכך. חזה גדול הוא בעל משקל כבד ולכן, הוא יוצר כאבי גב. כל אישה הסובלת מכאבי גב או מכל תסמין גופני אחר שנגרם כתוצאה מהחזה הגדול שלה יכולה לבחור לעבור את הניתוח המדובר. גם נשים אשר חשות כי החזה שלהן נפול כתוצאה מכך שהוא גדול, יכולות לבצע ניתוח הקטנת חזה שבין היתר מרים את החזה והופך אותו למוצק יותר. כמובן שלניתוח מעין זה יש לבחור במנתח מקצועי ומומחה בתחומו, אשר יבצע אותו בצורה הטובה ביותר.